CELEX: C2005/143/38
Language: fi
Date: 2005-06-11 00:00:00
Title: Asia C-151/05: Bundesfinanzhofin 13.1.2005 tekemällään päätöksellä esittämä ennakkoratkaisupyyntö asiassa F. Weissheimer Malzfabrik vastaan Hauptzollamt Hamburg-Jonas

11.6.2005   
            
            
               FI
            
            
               Euroopan unionin virallinen lehti
            
            
               C 143/25
            
         Bundesfinanzhofin 13.1.2005 tekemällään päätöksellä esittämä ennakkoratkaisupyyntö asiassa F. Weissheimer Malzfabrik vastaan Hauptzollamt Hamburg-Jonas
   (Asia C-151/05)
   (2005/C 143/38)
   Oikeudenkäyntikieli: saksa
   Bundesfinanzhof on pyytänyt 13.1.2005 tekemällään päätöksellä, joka on saapunut yhteisöjen tuomioistuimeen 4.4.2005, Euroopan yhteisöjen tuomioistuimelta ennakkoratkaisua asiassa F. Weissheimer Malzfabrik vastaan Hauptzollamt Hamburg-Jonas seuraaviin kysymyksiin:
   
               1.
            
            
               Onko yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (1) 70 artiklaa sovellettava silloin, kun on määritettävä, onko tavara, jolle haetaan vientitukea, laadultaan aito ja myyntikelpoinen?
            
         
               2.
            
            
               Onko kansallisessa maksuhakemuksessa annettua vahvistusta siitä, että tuote on maataloustuotteiden vientitukien järjestelmän soveltamista koskevista yhteisistä yksityiskohtaisista säännöistä 27 päivänä marraskuuta 1987 annetun komission asetuksen (ETY) N:o 3665/87 (2) 13 artiklan 1 kohdassa tarkoitetulla tavalla laadultaan virheetön, aito ja myyntikelpoinen, pidettävä asetuksen N:o 3665/87 11 artiklan 1 kohdan toisessa alakohdassa, luettuna yhdessä kyseisen asetuksen 3 artiklan kanssa, tarkoitettuna tietona?
            
         
      (1)  EYVL 1992 L 302, s. 1.
   
      (2)  EYVL 1987 L 351, s. 1.